जयपुर। राज्य के माह अगस्त, 2018 के थोक मूल्य सूचकांक में गत माह जुलाई, 2018 की तुलना में 0.53 प्रतिशत की वृद्धि हुई है। राज्य का सामान्य थोक मूल्य सूचकांक आधार वर्ष (1999-2000 =100) पर माह अगस्त, 2018 में 303.54 रहा है, जबकि जुलाई, 2018 में यह 301.95 था। आर्थिक एवं सांख्यिकी विभाग के निदेशक श्री ओमप्रकाश बैरवा ने बताया कि आलोच्य माह अगस्त, 2018 के सूचकांक में गत माह से वृद्धि का प्रमुख कारण प्राथमिक वस्तु समूह सूचकांक में 1.03 प्रतिशत तथा ईधन, शक्ति, बिजली व उपस्नेहक समूह सूचकांक मेें 0.74 प्रतिशत की वृद्धि होना है